*დანართი N3*

**ხელშეკრულება N**

**ა(ა)იპ - პროფესიული უნარების სააგენტოს, პროფესიული საგანმანათლებლო პროგრამების განმახორციელებელ საგანმანათლებლო დაწესებულებასა და საგანმანათლებლო დაწესებულებების პროფესიული განათლების მასწავლებლებს შორის, საერთაშორისო სასწავლო ვიზიტთან დაკავშირებით**

ქ. თბილისი 2025 წ.

ერთი მხრივ, ა(ა)იპ პროფესიული უნარების სააგენტო (ს/კ 402184355) (შემდგომში - სააგენტო) წარმოდგენილი მისი გენერალური დირექტორის მოვალეობის შემსრულებლის - კახა ხანდოლიშვილის სახით;

მეორე მხრივ, პროფესიული საგანმანათლებლო პროგრამების განმახორციელებელი საგანმანათლებლო დაწესებულება წარმოდგენილი მისი ხელმძღვანელის -------------------------------- სახით (შემდგომში - დაწესებულება);

*სახელი, გვარი*

მესამე მხრივ, საგანმანათლებლო დაწესებულებებში პროფესიული განათლების მასწავლებლებელი \_\_\_\_\_\_\_\_\_\_\_\_\_\_\_\_ (შემდგომ - საერთაშორისო სასწავლო ვიზიტის მონაწილე);

ვთანხმდებით, რომ პროფესიული განვითარება წარმოადგენს, როგორც დაწესებულების, ასევე, სააგენტოსა და პროფესიული განათლების მასწავლებლებელთა პრიორიტეტს, აღნიშნული მიზნით სააგენტო ან სააგენტოს მიერ მოძიებული დონორი უზრუნველყოფს საერთაშორისო სასწავლო ვიზიტის მონაწილისათვის, საერთაშორისო სასწავლო ვიზიტის სრული ხარჯების დაფინანსებას, ვდებთ წინამდებარე ხელშეკრულებას (შემდგომში - ხელშეკრულება) შემდეგზე:

**მუხლი 1. ხელშეკრულების საგანი**

ხელშეკრულების საგანს წარმოადგენს სააგენტოს მიერ საერთაშორისო სასწავლო ვიზიტის მონაწილის პროფესიული განვითარების მიზნით საერთაშორისო სასწავლო ვიზიტის ხარჯების სრულად დაფინანსება, საერთაშორისო სასწავლო ვიზიტში მონაწილეობასა და ვიზიტიდან დაბრუნების შემდგომი ვალდებულებების მოწესრიგება, ასევე, დაწესებულების მიერ მისი ხელშეწყობა აღნიშნული ღონისძიებების განხორციელებაში.

**მუხლი 2. მხარეთა პასუხისმგებლობა**

2.1. სააგენტო უზრუნველყოფს:

ა) საერთაშორისო სასწავლო ვიზიტის მონაწილის საერთაშორისო სასწავლო ვიზიტში მონაწილეობასთან დაკავშირებული ყველა ხარჯის დაფინანსებას საკუთარი სახსრებიდან.

ბ) საერთაშორისო სასწავლო ვიზიტის მონაწილეთა კოორდინაციასა და ხელშეწყობას რეპლიკაციის ღონისძიებების განხორციელებაში.

2.2. საერთაშორისო სასწავლო ვიზიტის მონაწილე ვალდებულია:

ა) სრულყოფილად დაესწროს საერთაშორისო სასწავლო ვიზიტის ფარგლებში ორგანიზებულ ყველა ღონისძიებას, გარდა იმ შემთხვევისა, თუ არსებობს საპატიო მიზეზი (ჯანმრთელობის მდგომარეობის გაუარესება ან სხვა ობიექტური გარემოება);

ბ) მიღებული ცოდნა და გამოცდილება გაუზიაროს კოლეგებს (როგორც იმავე დაწესებულების, რომელშიც დასაქმებულია, ასევე, სხვა პროფესიული საგანმანათლებლო პროგრამების განმახორციელებელი დაწესებულებების თანამშრომლებს);

გ) უზრუნველყოს სამოგზაურო დაზღვევის გაკეთება საერთაშორისო სასწავლო ვიზიტის მთელი პერიოდის განმავლობაში;

დ) დაესწროს საერთაშორისო სასწავლო ვიზიტებისა და კოლეგებისთვის პრაქტიკის გაზიარებასთან დაკავშირებულ სააგენტოს მიერ ორგანიზებულ შეხვედრებს, გარდა იმ შემთხვევისა, თუ არსებობს საპატიო მიზეზი (ჯანმრთელობის მდგომარეობის გაუარესება ან სხვა ობიექტური გარემოება);

ე) ამ პუნქტის „ბ“ ქვეპუნქტით გათვალისწინებული აქტივობების შესახებ წარუდგინოს ინფორმაცია სააგენტოს, ინფორმაცია სააგენტოს, შესაბამისი აქტივობების დასრულებიდან (რამდენიმე აქტივობის შემთხვევაში ბოლო აქტივობის დასრულებიდან) 10 სამუშაო დღის ვადაში.

2.3. დაწესებულება ვალდებულია ხელი შეუწყოს საერთაშორისო სასწავლო ვიზიტის მონაწილეს 2.1 პუნქტით გათვალისწინებული აქტივობების განხორციელებაში, ასევე, სხვა აქტივობებზე დასწრებაში.

2.4. საერთაშორისო სასწავლო ვიზიტის მონაწილე, რომელიც არ შეასრულებს 2.2 პუნქტის „ა“ და „ბ“ ქვეპუნქტებით გათვალისწინებულ ვალდებულებებს, არ არის უფლებამოსილი მომდევნო სამი წლის განმავლობაში მონაწილეობა მიიღოს სააგენტოს მიერ ორგანიზებულ სხვა სასწავლო პროგრამაში/საერთაშორისო სასწავლო ვიზიტებში.

**მუხლი 3. ხელშეკრულების მოქმედების ვადა და შეწყვეტის წესი**

3.1. ხელშეკრულება ძალაში შედის მხარეთა მიერ მისი ხელმოწერის დღიდან და მოქმედებს ხელშეკრულებით განსაზღვრული ვალდებულებების სრულად შესრულებამდე.

3.2. ხელშეკრულების თითოეული მხარე ვალდებულია მეორე მხარეს გადაწყვეტილება ხელშეკრულების ვადაზე ადრე შეწყვეტის შესახებ აცნობოს სულ მცირე 10 დღით ადრე.

**მუხლი 4. დასკვნითი დებულებები**

4.1. ხელშეკრულებაში ნებისმიერი ცვლილება ან/და დამატება შეიძლება განხორციელდეს მხოლოდ მხარეთა წერილობითი შეთანხმებით.

4.2. ხელშეკრულების მხარეთა შორის წარმოშობილი დავა წყდება ურთიერთმოლაპარაკების გზით, ხოლო შეთანხმების მიუღწევლობის შემთხვევაში დავას განიხილავს სასამართლო, საქართველოს კანონმდებლობით დადგენილი წესის შესაბამისად.

4.3. ხელშეკრულება შედგენილია ქართულ ენაზე, 3 (სამი) თანაბარი იურიდიული ძალის მქონე ეგზემპლარად, რომელთაგან თითოეული ეგზემპლარი გადაეცემა თითოეულ მხარეს.

**მხარეთა ხელმოწერები და რეკვიზიტები:**

**ა(ა)იპ პროფესიული უნარების სააგენტო**

**მის.: საქართველო, თბილისი, გივი სვანიძის ქუჩა N4ა**

**ს/კ: 402184355**

**გენერალური დირექტორის მოვალეობის შემსრულებელი: კახა ხანდოლიშვილი**

**/\_\_\_\_\_\_\_\_\_\_\_\_\_\_\_\_\_\_\_\_/ (ხელმოწერა, ბეჭედი)**

**პროფესიული საგანმანათლებლო პროგრამების განმახორციელებელი საგანმანათლებლო დაწესებულება**

**მის:**

**ს/კ:**

**საკონტაქტო ნომერი:**

**დაწესებულების ხელმძღვანელი:**

**/\_\_\_\_\_\_\_\_\_\_\_\_\_\_\_\_\_\_\_\_\_/ (ხელმოწერა, ბეჭედი)**

**პროფესიული განათლების მასწავლებელი**

**მის:**

**პ/ნ:**

**საკონტაქტო ნომერი:**

**სახელი და გვარი:**

**/\_\_\_\_\_\_\_\_\_\_\_\_\_\_\_\_\_\_\_\_\_\_\_\_/**

**(ხელმოწერა)**